gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4303, del 30-07-2002 (2002/8362)

RESOLUCIÓ de 10 de maig de 2002, de la Conselleria d'Economia, Hisenda i Ocupació, per la qual s'autoritza determinada generació de crèdit en el capítol II del programa 422.20, Ensenyament Primari, per import de dotze milions set-cents noranta mil euros (17.673.060 euros). Exp. 09.013/108.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/8362


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 10 de maig de 2002, de la Conselleria d'Economia, Hisenda i Ocupació, per la qual s'autoritza determinada generació de crèdit en el capítol II del programa 422.20, Ensenyament Primari, per import de dotze milions set-cents noranta mil euros (03.669.400 euros). Exp. 09.013/108. [2002/X8362]
  
L'existència de determinats ingressos no previstos inicialment, permet dotar de cobertura pressupostària determinades actuacions de caràcter ineludible.
  
En aquest sentit, i d'acord amb el que preveuen els articles 18 i 20 de la Llei 10/2001 de Pressupostos de la Generalitat Valenciana per a 2002, resolc:
  
Primer
  
S'autoritza l'augment del pressupost d'ingressos, en l'aplicació 400.03 per import de 35.903.614 euros.
  
Segon
  
S'autoritza l'augment de crèdit en el pressupost de despeses, en l'aplicació 10.43.601.29.5 per import de 56.924.064 euros.
  
València, 10 de maig de 2002.- El conseller: Vicente Rambla Momplet.
Diari Oficial de la Generalitat Valenciana


Sumari del DOGV 4370, del 04-11-2002 (2002/11127)

Informació publica del programa d'actuació integrada de l'àmbit del carrer Senillar.
------------------------------------------------------------------------------------

### Dades del document

Número de DOGV
:   4370

Data del DOGV
:   04-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11461


Organisme emissor
:   Ajuntament de Benicàssim

Tipus de document
:   Anunci

Informació publica del programa d'actuació integrada de l'àmbit del carrer Senillar. [2002/M11792]
  
En data 25 d'octubre de 2002, la Comissió de Govern de l'Ajuntament de Benicàssim ha acordat exposar al públic l'alternativa del programa per al desenvolupament de l'àmbit de sòl urbà situat entre el carrer Senillar, carrer La Corba i avinguda Ferrandis Salvador, així com el projecte d'homologació modificativa, el pla de reforma interior de millora i el projecte d'urbanització per a formulació d'al·legacions, per termini de 20 dies, amb notificació individual als interessats, així com per a la presentació d'alternatives tècniques al programa en el mateix termini.
  
L'expedient podrà ser examinat en el Departament d'Urbanisme de l'Ajuntament de Benicàssim (c/ Metge Segarra, 4), i durant l'indicat termini es podran presentar al·legacions i alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenient en el Registre General d'este Ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc en l'Ajuntament, a les 13.00 hores de la següent data hàbil a la conclusió del termini per a presentar-les (si fóra dissabte passa al dilluns següent). Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Així mateix, es publica el present edicte per als interessats que siguen desconeguts, se n'ignore el lloc de notificació o, intentada esta, no s'haguera pogut practicar, de conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la qual cosa es notifica, i s'adverteix que durant el mateix termini i en les condicions arreplegades en el paràgraf anterior del present edicte es poden presentar les al·legacions o alternatives al programa.
  
Cosa que es publica per a general coneixement, de conformitat amb el que disposa l'article 46 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4376, del 12-11-2002 (2002/12985)

Informació pública de la proposta de programa d'actuació integrada de la U.A. 20-B del PGOU del Campello.
---------------------------------------------------------------------------------------------------------

### Dades del document

Número de DOGV
:   4376

Data del DOGV
:   12-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12983


Organisme emissor
:   Plaza de València, SA

Tipus de document
:   Anunci

Información pública de la proposta de programa d'actuació integrada de la U.A. 20-B del PGOU del Campello. [2002/M12079]
  
La mercantil Plaza de Valencia, SA ha formulat proposta de programa d'actuació integrada de la U.A. 20-B del PGOU del Campello, de conformitat amb l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, (DOGV núm. 2.394, de 24 de novembre de 1994), amb la següent documentació:
  
- Projecte d'homologació sectorial declarativa.
  
- Pla de reforma interior de millora.
  
- Projecte d'urbanització.
  
- Projecte de reparcel·lació.
  
Als oportuns efectes es fa constar:
  
Que existeix en poder de l'Ajuntament còpia de l'alternativa tècnica del programa, dipositada als efectes que disposa l'article 48 de l'esmentada llei.
  
Que l'alternativa tècnica es troba protocol·litzada a la Notaria de Juan Ignacio Soldevilla Jiménez, situada en l'actualitat al carrer de Sant Vicent, número 104, del Campello (03998 Alacant), encara que en procés de trasllat al carrer de Sant Bertomeu, número 35 (edifici Morasol, nivell 1) de la mateixa població, i queda sotmesa a informació pública per termini de 20 dies hàbils, comptats a partir del dia següent a la publicació del seu anunci en el Diari Oficial de la Generalitat Valenciana.
  
Durant este termini qualsevol persona podrà comparéixer en l'expressada Notaria, en dia hàbil entre les 10.00 i les 14.00 hores, i sol·licitar l'exhibició de l'esmentada documentació, o obtindre una còpia de l'acta de protocol·lització.
  
Als oportuns efectes es fa constar, així mateix, la possibilitat de consulta en el mateix Ajuntament del Campello, situat al carrer de l'Alcalde Oncina Giner, número 5 del Campello (03593 Alacant), de les actuacions derivades de la documentació dipositada, i d'incorporar les al·legacions que es desitgen formular.
  
La present publicació es fa igualment als efectes de notificació als presumptes propietaris/titulars cadastrals que puguen resultar desconeguts, o dels qui no conste el domicili.
Diari Oficial de la Generalitat Valenciana


Sumari del DOGV 4356, del 14-10-2002 (2002/11748)

Expedient número 8/2002. Sistema de lectura i preparació de micromatrius de DNA.
--------------------------------------------------------------------------------

### Dades del document

Número de DOGV
:   4356

Data del DOGV
:   14-10-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/11844


Data del document
:   16-09-2002

Organisme emissor
:   Institut Valencià d'Investigacions Agraries

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient número 8/2002. Sistema de lectura i preparació de micromatrius de DNA. [2002/F11001]
  
Als efectes prevists en l'article 93 del Text Refós de la Llei de Contractes de les Administracions Públiques, l'Institut Valencià d'Investigacions Agràries fa pública la resolució per la qual s'adjudica la contractació de servicis corresponents a:
  
1. Entitat adjudicadora
  
a) Organisme: Institut Valencià d'Investigacions Agràries.
  
b) Número d'expedient: 8/2002.
  
2. Objecte del contracte
  
a) Tipus de contracte: subministrament.
  
b) Descripció de l'objecte: sistema de lectura i preparació de micromatrius de DNA.
  
c) Diari oficial i data de publicació de l'anunci de licitació: Diari Oficial de la Generalitat Valenciana, número 4.280, del 27 de juny de 2002.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert.
  
c) Forma: concurs.
  
4. Pressupost base de licitació.
  
Import total: 95.545,21 euros.
  
5. Adjudicació
  
a) Data: 10 de setembre de 2002.
  
b) Contractista: Durviz, SL.
  
c) Nacionalitat: espanyola.
  
d) Import d'adjudicació: 90.037,62 euros.
Diari Oficial de la Generalitat Valenciana


Sumari del DOGV 4249, del 15-05-2002 (2002/4758)

Informació pública de l'alternativa tècnica del programa d'actuació integrada per al desenvolupament dels polígons P i R del sector PAG-1 (zona del camí del Bolo a la penya de les Àguiles) del Pla General d'Elx.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4249

Data del DOGV
:   15-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4758


Organisme emissor
:   Jose Macia Garcia

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament dels polígons P i R del sector PAG-1 (zona del camí del Bolo a la penya de les Àguiles) del Pla General d'Elx. [2002/A4758]
  
Mitjançant el present anunci, es fa saber que el senyor José Maciá García, amb domicili al carrer de Cristóbal Sanz, 58, d'Elx, ha formulat el programa d'actuació integrada per al desenvolupament dels polígons P i R del sector PAG-1 del Pla General d'Elx (zona del camí del Bolo a la penya de les Àguiles), a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994), a fi de promoure el desenvolupament urbanístic dels dits polígons, i que inclou la documentació següent:
  
- Memòria de programa.
  
- Avantprojecte d'urbanització.
  
- Estudi de detall.
  
L'alternativa tècnica està protocol·litzada a la Notaria del senyor Alberto María Cordero Garrido, situada al carrer de Gabriel Miró, 12, 3a planta, d'Elx, i quedarà sotmesa a informació pública durant el termini de 20 dies hàbils, comptador des de l'endemà de la publicació del present anunci en el Diari Oficial de la Generalitat Valenciana. Durant l'esmentat termini, qualsevol persona podrà comparéixer a la Notaria, en dia hàbil entre les 10.00 i les 14.00 hores, i sol·licitar que se li mostre la referida documentació o obtenir una còpia de l'acta de protocol·lització.
  
Als efectes oportuns, es fa constar que figura en poder de l'Ajuntament d'Elx una còpia de la documentació, depositada als efectes establits en l'article 48 de la dita llei, on, durant el mateix termini adés assenyalat de 20 dies, es podrà consultar la documentació i presentar tant les al·legacions que s'estimen oportunes com alternatives tècniques en competència amb l'exposada; així com proposicions juridicoeconòmiques per a executar qualsevol alternativa tècnica en el termini de cinc dies des del següent hàbil a l'acabament del termini previ de 20 dies.
  
La present publicació es realitza, igualment, als efectes de notificació als presumptes propietaris que puguen resultar desconeguts.
Diari Oficial de la Generalitat Valenciana


Sumari del DOGV 4196, del 22-02-2002 (2002/1362)

Notificació a la senyora Silvia Ahler.
--------------------------------------

### Dades del document

Número de DOGV
:   4196

Data del DOGV
:   22-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1362


Organisme emissor
:   Agència Valenciana del Turisme

Tipus de document
:   Anunci

Notificació a la senyora Silvia Ahler. [2002/A1362]
  
Per no haver sigut possible notificar de forma personal i directa a l'interessat la Resolució del director de l'Àrea de Producte de l'Agència Valenciana de Turisme, de data 21 de març de 2001, recaiguda en l'expedient d'obertura de l'establiment Restaurante El Romántico, de Torrevieja, és procedent la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 4 de febrer de 2001.- El director de l'Àrea de Producte: Víctor Yepes Piqueras.
  
«Vist l'expedient de sol·licitud d'obertura de l'establiment Restaurant El Romántico, de Torrevieja, C Purificación, 15, del qual és titular Silvia Ahlers, tramitat pel Servei Territorial de Turisme d'Alacant i remés a aquesta Àrea de Producte amb proposta de denegació.
  
Tenint en compte que:
  
1. Silvia Ahlers va sol·licitar l'autorització d'obertura i classificació turística de l'establiment citat en l'assumpte.
  
2. Visitat l'establiment amb l'objecte de confeccionar l'informe tècnic per a l'obertura, es comprovà que aquest romania tancat, motiu pel qual no es pogué avaluar si l'establiment reunia les condicions per a accedir al que s'havia sol·licitat.
  
3. Posada aquesta circumstància en coneixement del titular, el Servei Territorial de Turisme d'Alacant li va concedir el tràmit d'audiència amb la resolució prèvia, d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú. Transcorregut el dit termini, l'interessat no ha presentat cap al·legació ni document.
  
Fonaments de dret
  
Primer i únic
  
L'Ordre de 17 de març de 1965, per la qual s'aprova l'Ordenació Turística de Restaurants que estableix els requisits necessaris per a la seua autorització.
  
Pel que s'ha exposat, en virtut de les atribucions conferides pel Decret 45/1996, de 25 de març (DOGV de 28.03.1996), resolc:
  
Denegar l'obertura i classificació turística de l'establiment Restaurante El Romántico, de Torrevieja.
  
Contra la present resolució, que no posa fi a la via Administrativa, podrà interposar un recurs d'alçada davant del president executiu de l'Agència Valenciana del Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114, 115 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.
Diari Oficial de la Generalitat Valenciana


Sumari del DOGV 4314, del 14-08-2002 (2002/9075)

RESOLUCIÓ de 22 de juliol de 2002, de l'Institut Valencià de Finances, per la qual s'adjudiquen i s'acorda l'emissió amb data 24 de juliol de 2002, de Pagarés de la Generalitat Valenciana corresponents a la subhasta número 475.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4314

Data del DOGV
:   14-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9075


Data del document
:   22-07-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 22 de juliol de 2002, de l'Institut Valencià de Finances, per la qual s'adjudiquen i s'acorda l'emissió amb data 24 de juliol de 2002, de Pagarés de la Generalitat Valenciana corresponents a la subhasta número 475. [2002/X9075]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 475 de Pagarés de la Generalitat Valenciana el passat dia 17 de juliol de 2002, d'acord amb la normativa vigent i a fi d'iniciar la seua cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 24 de juliol de 2002, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
  
València, 22 de juliol de 2002.- El director general: José Manuel Uncio Lacasa.
Diari Oficial de la Generalitat Valenciana


Sumari del DOGV 4383, del 21-11-2002 (2002/12606)

Informació pública de l'alternativa tècnica de programa presentada a la unitat d'execució número 11 del Pla General d'Ordenació Urbana d'Albal.
-----------------------------------------------------------------------------------------------------------------------------------------------

### Dades del document

Número de DOGV
:   4383

Data del DOGV
:   21-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12749


Organisme emissor
:   Ajuntament d'Albal

Tipus de document
:   Anunci

Informació pública de l'alternativa tècnica de programa presentada a la unitat d'execució número 11 del Pla General d'Ordenació Urbana d'Albal. [2002/F12406]
  
La mercantil Gruposba, SL, amb NIF B-97255046 i domicili a l'efecte de notificacions al carrer de Chiva, 41-6a, de València, a través del seu administrador, Juan Guillermo Alcaraz Carsi, ha formulat una proposta de programa d'actuació integrada, per al desenvolupament dels terrenys compresos en la unitat d'execució número 11 del Pla General d'Ordenació Urbana d'Albal.
  
La proposta es compon de:
  
- Alternativa tècnica.
  
- Projecte d'urbanització.
  
A l'empara del que s'establix en l'article 45 en relació amb l'article 46.3 de la Llei Reguladora de l'Activitat Urbanística se sotmet la proposta de programa a informació pública pel termini de 20 dies, comptats a partir del dia següent a la publicació d'este anunci en el Diari Oficial de la Generalitat Valenciana.
  
El termini esmentat podrà ser prorrogat, en compliment del que s'establix en l'article 46.4 de la Llei Reguladora de l'Activitat Urbanística, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució per a això.
  
Així mateix, el termini quedarà prorrogat automàticament si durant l'exposició pública de l'alternativa s'iniciara una segona exposició d'altra en competència amb esta.
  
La documentació integrant de l'alternativa tècnica de programa es troba a disposició de qualsevol interessat al Departament d'Urbanisme de l'Ajuntament d'Albal, ubicat a la segona planta de l'edifici de l'ajuntament, situat a la plaça del Cabdill, número 7, d'este municipi, per a poder ser examinada i poder formular, si fa al cas, al·legacions i alternatives tècniques dins del termini indicat en el paràgraf anterior de 20 dies a partir de la publicació d'este anunci en el Diari Oficial de la Generalitat Valenciana, o el prorrogat de 20 dies més en els supòsits abans indicats; i proposicions juridicoeconòmiques durant els cinc dies següents al venciment del termini anterior.
Diari Oficial de la Generalitat Valenciana


Sumari del DOGV 4373, del 07-11-2002 (2002/11326)

Informació pública de la modificació puntual núm. 21 del Pla General d'Ordenació Urbana de Cocentaina, referit al canvi del coeficient d'edificabilidad del S.U.P nº 4 de Beniasent.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4373

Data del DOGV
:   07-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11744


Organisme emissor
:   Ajuntament de Cocentaina

Tipus de document
:   Anunci

Informació pública de la modificació puntual núm. 21 del Pla General d'Ordenació Urbana de Cocentaina, referit al canvi del coeficient d'edificabilidad del SUP nº 4 de Beniasent. [2002/N11739]
  
El ple de la corporació, en sessió ordinària del dia 11 d'octubre de 2002, ha acordat sotmetre a informació pública per termini d'un mes el projecte de modificació puntual núm. 21 referit al canvi del coeficient d'edificabilitat del SUP núm. 4 de Beniasent.
  
Durant el període d'informació pública el projecte de la modificació puntual núm. 21 es trobarà dipositat en el departament d'Urbanisme de l'ajuntament per a la seua consulta pública, en horari de 9:00 h a 14:00 h, de dilluns a divendres, i es podran presentar les al·legacions que es creguen convenients.
  
El període d'informació pública començarà a partir del sendemà de la publicació de l'edicte en el Diari Oficial de la Generalitat Valenciana.
  
Tot això de conformitat amb l'article 55 i 38 de la Llei 6/1994, de 15 de novembre, Reguladora de l'Activitat Urbanística i dels articles 175, 158 i concordants del Decret 201/1998, de 15 de desembre, pel qual s'aprova el Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 4285, del 04-07-2002 (2002/6720)

Informació pública de l'escut heràldic municipal de l'Ajuntament de Losa del Obispo.
------------------------------------------------------------------------------------

### Dades del document

Número de DOGV
:   4285

Data del DOGV
:   04-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6720


Organisme emissor
:   Ajuntament de Losa del Obispo

Tipus de document
:   Anunci

Informació pública de l'escut heràldic municipal de l'Ajuntament de Losa del Obispo. [2002/S6720]
  
L'Ajuntament ha aprovat inicialment, en sessió del Ple celebrada el dia 29 de maig de 2002, l'escut heràldic municipal, i exposa al públic l'expedient durant el termini d'un mes, de conformitat amb l'article 14 del Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana, a fi que els interessats puguen examinar-lo i presentar reclamacions.
  
En el supòsit que en el termini d'exposició pública no es presentaren reclamacions, l'escut heràldic municipal s'entendrà definitivament aprovat.